2010 márciusában a stadion megnyitása óta a felületet már tizedszer használták fel. 2010 áprilisában ismét kritizálták a pályát az FA-kupa elődöntőit követően, melyek során a játékosok nehezen tudták megtartani a lábukat rajta és a száraz körülmények ellenére feldarabolták azt. A Tottenham Hotspur akkori menedzsere, Harry Redknapp gyalázatnak minősítette, miután csapata 2-1-es vereséget szenvedett a Portsmouth gárdája ellen. A 2010-es FA-kupa döntőt követően a Chelsea csapatkapitánya, John Terry így nyilatkozott: "Valószínűleg ez a legrosszabb pálya, amelyen egész évben játszottunk. Nem volt elég jó egy Wembley-pályához." A 2010-es Community Shield-re, mely során a Chelsea a Manchester Uniteddel mérkőzött meg, a pálya félig mesterséges felületet kapott. Michael Owen, aki korábban azért becsmérelte a pályát, mert sérülést szenvedett rajta, a mérkőzést követően azt mondta, hogy sokat javult.